แบงก์โน้ตส์
โฆษณาป่าวประกาศไปเสียเยอะว่าจะตัดริบบิ้นขายหวยออนไลน์ หรือหวยตู้ ฉลองวันที่ปีใหม่งวด 1 ม.ค. 2556
25 ต.ค. 2555

เจอดี
โฆษณาป่าวประกาศไปเสียเยอะว่าจะตัดริบบิ้นขายหวยออนไลน์ หรือหวยตู้ ฉลองวันที่ปีใหม่งวด 1 ม.ค. 2556 




 
มาตอนนี้ “ทนุศักดิ์ เล็กอุทัย” รมช. คลัง ขวัญใจคนจน ก็กลืนน้ำลายเฮือกใหญ่
เพราะทั้งเร่งทั้งดันอย่างไร หวยออนไลน์ที่คุยไว้ อาจดำเนินการไม่ทันในต้นปี 2556 
แถมยังเจอดีมีม็อบย่อมๆ จากเครือข่ายเด็กรุ่นใหม่ไม่พนัน ขนนักเรียน นักศึกษา กว่า 40 คน มามอบกล่องของขวัญสีดำ 30 กล่องใหญ่ มีข้อความต่อต้านหวยออนไลน์อบายมุข บ่อนทำลายเยาวชน พร้อมหนังสือคัดค้านการออกหวยออนไลน์
พวกหนูไม่เอาหวยยยยย...
ทำให้ตอนนี้ยังไงเสียก็คงต้องเลื่อนออกหวยตู้ออกไปอย่างไม่มีกำหนด ไม่ใช่กลัวม็อบนักเรียนหรอก แต่เพราะสำนักงานสลากต้องศึกษาข้อมูลเพราะต้องปิดทุกช่องทางที่จะเข้าข่ายผิดกฎหมายอีกด้วย ฮ่วย...